Rovás karácsonyi üdvözlőlap | Rovás Infó
HomeHírekKultúraRovás karácsonyi üdvözlőlap
2017-12-20 Kultúra, Letöltések
Letölthető a rovásos karácsonyi üdvözlet, Beke István jóvoltából.
Rovásos karácsonyi üdvözlőlap – Székelyföldről
A HVIM kézdivásárhelyi szervezete készítette el a rovásos karácsonyi üdvözlőlapot a III. székely gyermekkarácsonyra. Innen letölthető PDF állományban is: (előlap, hátlap)
A címoldalon a III. székely nemzeti gyerekkarácsony rovásfelirat alatt a 2018-as évszám szerepel (szintén rovással).
“Áldott Karácsonyt” rovásos karácsonyi üdvözlőlap
A hátoldala még izgalmasabb, hiszen minden rovásos. A bélyeg helyén értékjelzésként 1 SIC szerepel, amely utal a Székelyföld rovásos emlékérmére. Persze ezt a képeslapot a Székely Postának kellene továbbítani, ahogy a bélyegben is olvasható rovással.
A bélyeg mellett a teljes rovás ábécé valamint a bogárjelek is helyet kaptak. A lap tervezőjének neve olvasható középen, Beke István Attila, Kézdivásárhely, alatta a nevének kezdőbetűiből összerótt névtamga.
A feladó és címzett rovásfelirat segít a helyes címzésben, a helyes írásirányt pedig a nyilak mutatják (jobbl balra). Így tehát minden együtt van ahhoz, hogy a kéznél lévő ábécé segítségével írja le üzenetét a levelezőlap feladója. Ez az üdvözlőlap tehát egy majdnem százéves hagyományt elevenít fel, hiszen a múlt század elején is kiadtak már rovásábécés levelezőlapokat.
A Rovás Infó olvasóinak is ezzel az üdvözlőlappal kívánunk áldott karácsonyt!